Raamistatud kunst põhineb suures osas reprodutseerimisel ja jäljendamisel, mille tegelik eesmärk on üpris samasugune multiplitseerimine ja tirazeerimine nagu raamatute, videokassettide või plaatide puhul. Selline standardiseerimine on äri vundament, võimaldades minimaalsete tootmiskuludega saavutada maksimaalset kasumit. Kuna kultuuri vallas moodustab materjali ehk paberi, plastiku, kostüümide jne maksumus "kauba" hinnast tühise osa ning tarbimisväärtuse määrab eelkõige sisu või kujutlus sellest, siis annab sisukuse standardiseerimine ja kunstiväärtuse reeglipärastamine massiturul konkreetselt mõõdetava tulemuse.